F'atmosfera festiva u kkulurita, mijiet ta' tfal entużjasti ingħaqdu fil-Furjana biex jingħata bidu għall-festival ziguzajg. Festival li jiġbor fih 'il fuq minn 24 proġett b'xoghol internazzjonali wkoll minn tmien pajjiżi differenti. Dwar dan il-festival li jiċċelebra l-kreattivitá u l-arti, s-sinjura Michelle Muscat ħeġġet lit-tfal biex jattendu flimkien mal-ġenituri tagħhom u filwaqt li jieħdu gost, jaraw kif jistgħu jiżviluppaw il-ħiliet tal-kreattivitá tagħhom aktar. Il-festival għandu sal-20 ta' Novembru u l-attivitajiet huma mmirati għal tfal ta' kull etá.